Bekendes sê: Dís ons hoop vir 2018 | Maroela Media
Hoop is sekerlik die hoeksteen van elke jaar – hoop dat dinge in die volgende jaar sal beter wees, hoop vir tweede kanse en hoop dat die nuwe jaar belowende dinge sal inhou.
Sommige hoop dat die politieke situasie in die land sal verander, ander hoop vir meer gesprekke, verdraagsaamheid en liefde – maar dat, deur dit alles, hoop konstant bly.
Ek hoop dat almal iets sal kry van wat hulle wil hê, selfs net ŉ grepie daarvan.
Ek hoop dat mense hul eie sakke sal saamneem winkels toe en ophou plastiek gebruik. Dat Zimbabwe sal regkom (my hoop is min). Dat ek een oggend sal wakker word en nie meer van soetgoed hou nie. Dat ons vir ’n hele dag niks of van of oor Donald Trump sal hoor nie. Dat Suid-Afrikaners verkeersreëls sal begin gehoorsaam.
Ek hoop dat ons ons land ŉ stappie vorentoe kan vat met die regte leier en dat ons almal mooier en sagter met mekaar sal wees ten spyte van ons verskille in kleur, taal, opinies, voorkeure en kultuur en ek hoop dat ek kan help werk skep in die tekstielbedryf deur my klerereeks en onderneming, Skoonma Clothing, uit te brei.
My grootste hoop vir 2018 is dat die waardes van eerlikheid, beleefdheid, opleiding en hegter gemeenskapverbintenisse wêreldwyd ŉ oplewing mag beleef.
Je-Ani Swiegelaar (Foto: Aardklop)
My wens vir 2018 is om te werk dat dit by my ore uitloop. Ek wens vir geluk en voorspoed vir almal wat ek ken en vir diegene vir wie ek lief is; en ek wens vir ŉ ommeswaai in terme van ons land se politiek en ekonomie.
My hoop is dat ons die waarde van egtheid sal leer ken. Dit kan baie seerplekke genees.
My grootste wense vir 2018 is geloof en liefde, want daai goedjies wat jou ma in haar kombuis hang het reeds hoop in, so dan is dit seker net geloof en liefde.
Altus Theart en sy vrou Zetske van Pletzen
Dat ons ons land weer op die road to recovery kan kry! En dat EON se album multi-platinum-status sal bereik.
My grootste hoop vir 2018 is dat almal kan besef hulle het greatness in hulle. Almal kan beter wees as wat die wêreld van hulle verwag. Ons almal het die vermoë om van Suid-Afrika ŉ beter land te maak.
Die verhoogpersoonlikheid en aktrise Marion Holm. Foto: Robert Hamblin
Minder geweld, minder misdaad en meer vryheid en vrede.
My grootste hoop vir 2018 is dat Suid-Afrikaners meer in dialoog met mekaar moet wees. Ons praat te veel van mekaar en te min met mekaar en ek hoop ons kan in 2018 ŉ jaar hê waarin ons mekaar vorentoe help en vat in hierdie ongelooflike land van ons.
Ek hoop dat Suid-Afrika uit die gemors sal kom en ons as nasie weer met hoop en liefde kan verenig.
Bekendes onthul hul Nuwejaarsvoornemens
Dankie! Ek hoop dat dit wat julle hoop dadelik kan gebeur, dankie ook vir ure se vermaak wat
deur julle mense so gereeld aan ons veskaf word! Mooi 2018 vir julle en sommer almal!
Dirkie · 11 maande gelede
Ek is onbekend maar my wense vir 2018 is: Zuma trek Dubai toe en vat sy volgelinge saam. Mark Alexander en Allister Coetzee gaan saam Japan toe. Kwotas word die deur gewys en mediate is ons maatstaf vir elke sportsoort. Ons plaasboere en werkers leer sonder vrees , ons nuwe regering straf misdadigers soos hulle behoort gestraf te word. Ons leef in vrede en liefde maak nie saak vir watter party ons stem nie. Amen
Je-Ani, daai frons wat jy gee in Binnelanders is nou al permanent op jou.
Hopelik sien ons minder van jou Bouwer en Leandi. Sien hy is só belangrik dat jul hom 2 keer gevra het.